Bonifatius VII gebore Franco Ferrucci die seun van Ferrucius was 'n teenpous van die Rooms Katolieke Kerk eers in 974 en later weer van 984 tot 985. Hy het die steun van die adellike familie die Crescentii gehad. Bonifatius het sy voorganger Pous Benedictus VI in 974 gevange geneem en (laat?) verwurg 'n Volksopstand het hom gedwing om nog dieselfde jaar na Konstantinopel te vlug met 'n groot hoeveelheid waardevolle skatte van die Vatikaan. In 984 keer hy terug en set die nuwe pous Pous Johannes XIV gevange in die Engeleburg waar Johannes na vier maande sterf weens vergiftiging, ondervoeding en/of mishandeling. Na 'n kort bewind word Bonifatius in 985 self vermoor. Sy naakte liggaam word deur die strate van Rome gesleep. Hy word opgevolg deur Pous Johannes XV. Boniface VII. (2008). Encyclopædia Britannica. Deluxe Edition. Chicago: Encyclopædia Britannica. Miranda, S., The Cardinals of the Holy Roman Church. http://www2.fiu.edu/~mirandas/consistories-x.htm#BonifaceVII Geargiveer 10 Augustus 2011 op Wayback Machine Oestereich, T. (1907). Boniface VII (Antipope). In The Catholic Encyclopedia. New York: Robert Appleton Company.